open-index/open-wikipedia-markdown huggingface dataset:
Ματνακάς

μικρογραφία|δεξιά|350px
Το **Ματνακάς **(αρμενικά: մատնաքաշ) είναι παραδοσιακό αρμένικο ψωμί, παρόμοιο με το νάαν. Η λέξη ματνακάς κυριολεκτικά σημαίνει "τράβηγμα δάκτυλου" ή "τράβηγμα", αναφερόμενος στον τρόπο που το ψωμί παρασκευάζεται. Αποτελείται από αλεύρι σίτου, με μαγιά ή προζύμι. Το χαρακτηριστικό χρυσό ή χρυσό-καφέ χρώμα του φλοιού του επιτυγχάνεται με την επικάλυψη της επιφάνειας των καρβελιών με ζαχαρούχο τσάι πριν το ψήσιμο.

Το Ματνακάς, μαζί με το Λαβάς, ένα λεπτό άζυμο αρμενικό τύπο επίπεδου ψωμιού, μπορούν να αγοραστούν από πολλά αρτοποιεία στην Αρμενία, καθώς και σε μέρη με μεγάλους αρμενικούς πληθυσμούς, ως αποτέλεσμα της αρμενικής διασποράς.

## Ιστορία
Το Ματνακάς τιμήθηκε πολύ κατά την σοβιετική εποχή. Στη δεκαετία του 1930, οι ειδικοί τροφίμων στη Σοβιετική Αρμενία ήθελαν να σηματοδοτήσουν την νέα κομμουνιστική χώρα με ένα ψωμί που έμοιαζε πιο μοντέρνο. Το ματνακάς έγινε ένα μαζικά παραγωγούμενο αστικό ψωμί. Ακόμη και τα σχέδια των αρτοποιών για το ψωμί επανασχεδιάστηκαν για να ταιριάζουν με τη Σοβιετική ημερήσια διάταξη. Έμοιαζε με ένα οργωμένο χωράφι με γραμμές και αυλάκια. Το χείλος του ψωμιού ερμηνεύτηκε ως γεωργικό χωράφι και οι αποτυπωμένες γραμμές του ως σειρές οργώματος.

## Δείτε επίσης
* Ψωμί Μπαρμπάρι από το Ιράν
* Λαβάς, ένα λεπτό άζυμο επίπεδο ψωμί από την Αρμενία
* Νάαν από την Ινδία και το Πακιστάν
* Πίτα
* Πίτα ραμαζανιού, παρόμοιο ψωμί από την Τουρκία
* Τόνις Πουρί από τη Γεωργία

## Αναφορές


Κατηγορία:Αρμενική κουζίνα
Κατηγορία:Ψωμιά
Διοργανώσεις Ε.Π.Σ. Καστοριάς 1984–85

Για την **περίοδο 1984–85**, η Ένωση Ποδοσφαιρικών Σωματείων Καστοριάς ήταν η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καστοριάς.

Η πρωταθλήτρια ομάδα της ΕΠΣ Καστοριάς κέρδιζε την άνοδο στη Εθνική ερασιτεχνική κατηγορία.

## Πρωτάθλημα

Για την περίοδο 1984–85, η δομή του πρωταθλήματος της Ε.Π.Σ. Καστοριάς ήταν η εξής:
* Α΄ Κατηγορία (16 ομάδες)
* Β΄ Κατηγορία (28 ομάδες σε δυο ομίλους)
* Γ΄ Κατηγορία (14 ομάδες σε δυο ομίλους)

Το πρωτάθλημα της Α΄ κατηγορίας και την άνοδο στην Εθνική Ερασιτεχνική Κατηγορία της επόμενης περιόδου κατέκτησε η ***[[Οινόη Καστοριάς#Γενικά στοιχεία|Φλατσάτα Οινόης]]***

### Α΄ Κατηγορία

### Β΄ Κατηγορία
Στη Β΄ κατηγορία συμμετείχαν 28 σύλλογοι χωρισμένοι σε δυο ομίλους των 14. 

Στη 26η και τελευταία αγωνιστική, το ντέρμπι της χρονιάς που έκρινε τον πρωταθλητή: Ορεστειάς Ποριάς με προπονητή τον Γιώργο Ντάγκα (αήττητη στο πρωτάθλημα με 17 νίκες και 8 ισοπαλίες και βρισκόταν στην 1η θέση με 43 βαθμούς) και ο ΑΟ Πευκοφύτου (με προπονητή τον Ανδρέα Κωνσταντινίδη, ήταν στην 2η θέση με 42 βαθμούς). Ο αγώνας (1-1) διεξήχθη στο γήπεδο της Ποριάς και προσέλκυσε περίπου 2000 φιλάθλους. Οι συνθέσεις:**ΟΡΕΣΤΕΙΑΣ ΠΟΡΙΑΣ ** (Ντάγκας Γεώργιος) : Γιοβανόπουλος Δ., Βλάχος Κ., Καρβουνίδης Γ., Βασιλείου Ε., Γιουρούκης Β., Βασιλείου Β., Τοτονίδης Ε., Αποστολίδης Η., Μαυρίδης Β., Ευθυμιάδης Θ., Μαυρίδης Δ.. Αλλαγές αγωνίστηκαν οι Μήλιος Π., και Ζησιάδης Ν.**ΑΟ ΠΕΥΚΟΦΥΤΟΥ**  (Κωνσταντινίδης Ανδρέας) : Νίκου., Κελεπούρης Θ., Τούφας Κ., Μπαμπούλης Π., Νίκας Δ., Ταγάρας Θ., Αντωνίου Β., Αντωνίου Ν., Νίκου Θ., Γεωργόπουλος Σ., Πανταζής Α.. Αλλαγή αγωνίστηκε ο Πασσαλής Β.

### Γ΄ Κατηγορία
Στη Γ΄ κατηγορία συμμετείχαν 14 σύλλογοι χωρισμένοι σε δυο ομίλους των 7. Οι τρεις πρώτοι κάθε ομίλου προβιβάστηκαν στη Β΄ Κατηγορία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καστοριάς.

## Σημειώσεις


## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καστοριάς
Κατηγορία:Εγχώρια ποδοσφαιρικά πρωταθλήματα 1984-1985
Κατηγορία:Εγχώρια ποδοσφαιρικά κύπελλα 1984-1985
Σημαία της Καρελο-Φινλανδικής Σοβιετικής Σοσιαλιστικής Δημοκρατίας

Η **σημαία της Καρελο-Φινλανδικής ΣΣΔ** εγκρίθηκε από τη Καρελο-Φινλανδική ΣΣΔ στις 13 Μαρτίου 1953. ησημαία είναι παρόμοια με τη σημαία της Σοβιετικής Ένωσης αλλά με το μπλε (πλάτος 1/6) και το πράσινο (πλάτος 1/5) τοποθετούνται στο κάτω μέρος. Στην κορυφή της σημαίας υπάρχει ένα χρυσό σφυροδρέπανο και το κόκκινο αστέρι με χρυσό σύνορο. Το πράσινο χρώμα συμβολίζει την δασικών πόρων και το μπλε αντιπροσωπεύει την αφθονία των ποταμών και των λιμνών.

## Ιστορία
Πριν από αυτό, η σημαία περιείχε ένα χρυσό σφυροδρέπανο στην επάνω αριστερή γωνία, και τους λατινικούς χαρακτήρες *Karjalais-Suomalainen SNT* (Karjalais-Suomalainen Sosialistinen Neuvostotasavalta) και την επιγραφή *Карело-Финская ССР* (Карело-Финская Советская Социалистическая Республика) παρακάτω σε χρυσή γραμματοσειρά sans-serif.

Μια πρόταση του 1947 περιείχε ακριβώς το ίδιο σχέδιο με τη σημαία που εγκρίθηκε το 1953, μαζί με τις συντομογραφίες* K.-S. S. N. T.* και *К.-Ф.С.С.Р. * σε χρυσή γραμματοσειρά sans-serif κάτω από το χρυσό σφυροδρέπανο. Η πρόταση επίσης περιείχε μια γραμμή με μαύρα στυλιζαρισμένα δέντρα στην μπλε γραμμή που θα την έκανε ξεχωριστή στις σημαίες των ΣΣΔ.

Όταν η Καρελο-Φινλανδική ΣΣΔ υποβιβάστηκε στο καθεστώς ΑΣΣΔ στις 16 Ιουλίου 1956, χρησιμοποιήθηκε σημαία της Ρωσικής ΣΟΣΔ αλλά με τις επιγραφές *Карельская АССР* ("Karel'skaya ASSR") και *Karjalan ASN* κάτω από το σφυροδρέπανο.

## Δείτε επίσης

* Σημαία της Δημοκρατίας της Καρελίας

## Παραπομπές


## Εξωτερικοί σύνδεσμοι

* Καρελο-Φινλανδική ΣΣΔ στις Σημαίες του Κόσμου

Κατηγορία:Σημαίες της Σοβιετικής Ένωσης
Woolf & Freedman Film Service

Η **Woolf & Freedman Film Service** ήταν βρετανική εταιρεία διανομής ταινιών, η οποία ιδρύθηκε από τον Βρετανό παραγωγό κινηματογράφου Σ. Μ. Γουλφ. Η εταιρεία ιδρύθηκε το 1919 και λειτούργησε έως και το 1934. Στη βραχύβια διαδρομή της στον χώρο του κινηματογράφου, κατάφερε να κάνει τη διανομή σε πάνω από 140 ταινίες. Το 1935, ο Γουλφ ίδρυσε μία νέα εταιρεία διανομής την General Film Distributors, η οποία λειτούργησε έως και το 1996. Μερικές από τις ταινίες που έκανε τη διανομή τους η Woolf & Freedman Film Service, σκηνοθετήθηκαν από τον Άλφρεντ Χίτσκοκ, σε παραγωγή Gainsborough Pictures. 

Μερικές από τις ταινίες στις οποίες συμμετείχε στη διανομή είναι το *Damaged Goods* (1919), το *A Gamble with Hearts* (1923), το *Woman to Woman* (1923), το *The White Shadow* (1923), το *The Sea Urchin* (1926), το 
*[[The Mountain Eagle]]* (1927), το *[[Ο Ενοικιαστής (ταινία 1927)|The Lodger: A Story of the London Fog]]* (1927), το *[[Κατήφορος (αγγλική ταινία, 1927)|Downhill]]* (1927), το *[[Εύκολη αρετή|Easy Virtue]]* (1928), το 
*Flight* (1929) και το *Ladies of Leisure* (1930). Εκτός από τον Χίτσκοκ, έχει διανέμει ταινίες του Φρανκ Κάπρα, του Τομ Γουόλς και του Χέρμπερτ Γουίλκοξ. Επίσης, έχει διανέμει και ταινίες σε παραγωγή του Σερ Μάικλ Μπάλκον και του Έριχ Πόμερ

## Παραπομπές


## Εξωτερικοί σύνδεσμοι
*Woolf & Freedman at IMDB

Κατηγορία:Εταιρείες διανομής ταινιών
Στανίσουαφ Ταρνόφσκι

Ο ** Στανίσλαος Ταρνόβσκι** (πολωνικά: *Stanisław Tarnowski *, Τάρνομπρζεγκ, Αυστρία, 7 Νοεμβρίου 1837 - Κρακοβία, Αυστροουγγαρία, 31 Δεκεμβρίου 1837) ήταν Πολωνός συγγραφέας και λογοτέχνης ιστορικός, πολιτευτής και δημοσιολόγος.

Ίδρυσε την *Πολωνική επιθεώρηση*, διετέλεσε καθηγητής στη Κρακοβία και πρόεδρος της Πολωνικης Άκαδημίας.

Κύριο έργο του ήταν οι *Μελέτες για την ιστορία της πολωνικής λογοτεχνίας* σε πέντε τόμους.

Ο Στανίσλαος Ταρνόβσκι, ήταν ξάδερφος του Βλαντυσλάβ Ταρνόβσκι.

## Παραπομπές


## Εξωτερικοί σύνδεσμοι
* 

Κατηγορία:Πολωνοί ποιητές
Κατηγορία:Πολωνοί μεταφραστές
Κατηγορία:Πολωνοί δοκιμιογράφοι
Κατηγορία:Ενταφιασμοί στο Κοιμητήριο Ρακοβίτσκι
Διοργανώσεις Ε.Π.Σ. Βορειοδυτικής Μακεδονίας 1956–57

Για την **περίοδο 1956-57** και συγκεκριμένα το καλοκαίρι και φθινόπωρο του 1957 η νεοσύστατη Ένωση Ποδοσφαιρικών Σωματείων Βορειοδυτικής Μακεδονίας διοργάνωσε το πρώτο της πρωτάθλημα, καθώς μέχρι τότε οι σύλλογοι των περιοχών Κοζάνης, Γρεβενών, Καστοριάς και Φλώρινας ανήκαν στην ΕΠΣ Μακεδονίας. 

Η ΕΠΣΒΔΜ αναγνωρίστηκε επίσημα από την ΕΠΟ τον Ιούνιο του 1957 και αμέσως έλαβε άδεια από την ομοσπονδία για να διοργανώσει το πρωτάθλημα. Στο πρωτάθλημα συμμετείχαν 11 σύλλογοι και η έναρξή του αρχικά ορίστηκε για τις 30 Ιουνίου 1957, οι εναρκτήριοι αγώνες τελικά έγιναν μια βδομάδα αργότερα στις 7 Ιουλίου

## Πρωτάθλημα
Οι 11 σύλλογοι χωρίστηκαν σε 2 ομίλους (Καστοριάς-Γρεβενών και Κοζάνης-Φλώρινας) και οι αγώνες των ομίλων ολοκληρώθηκαν το Σεπτέμβρη. Οι νικήτριες ομάδες των δυο ομίλων Ορεστιάς Καστοριάς και Ολυμπιακός Κοζάνης αγωνίστηκαν για τον τίτλο του πρωταθλητή στις 20 Οκτωβρίου και 3 Νοεμβρίου , και λίγες βδομάδες αργότερα, για τις 24 Νοεμβρίου προγραμματίστηκε η έναρξη του επόμενου πρωταθλήματος περιόδου 1957-58

Οι 11 σύλλογοι που συμμετείχαν ήταν οι εξής:
*Α όμιλος : Ορεστιάς Καστοριάς, Άρης Καστοριάς, Ατρόμητος Καστοριάς, Παναργειακός Άργους Ορεστικού, Πυρσός Γρεβενών
*Β όμιλος : Ολυμπιακός Κοζάνης, Μακεδονικός Κοζάνης, Άρης Πτολεμαΐδας, Πτολεμαίος Πτολεμαΐδας, Ελλάς Φλώρινας, Μέγας Αλέξανδρος Φλώρινας

Το πρωτάθλημα κατέκτησε ο **Ολυμπιακός Κοζάνης** που επικράτησε σε διπλούς αγώνες της νικήτριας του Α΄ ομίλου Ορεστιάδας Καστοριάς
*20 Οκτ. 1957 : Ορεστιάς Καστοριάς - Ολυμπιακός Κοζάνης 0-2
*3 Νοεμ. 1957 : Ολυμπιακός Κοζάνης - Ορεστιάς Καστοριάς 4-0

## Σημειώσεις


## Παραπομπές

Κατηγορία:Ε.Π.Σ. Κοζάνης
Κατηγορία:Εγχώρια ποδοσφαιρικά πρωταθλήματα 1956-1957
Κάτω Κρυφοβό Ιωαννίνων

Το **Κάτω Κρυφοβό**  είναι ορεινό χωριό του νομού Ιωαννίνων σε υψόμετρο 670 μέτρων.

## Γεωγραφικά - ιστορικά στοιχεία
Το Κάτω Κρυφοβό βρίσκεται δίπλα στην Ιόνια Οδό, στα νότια των Ιωάννινων και απέχει περίπου 18 χλμ. από αυτά. Ο οικισμός δημιουργήθηκε από κατοίκους του Κρυφοβού. 

Η παλιά ονομασία του ήταν *Κερασέα* και με το όνομα αυτό  αναγνωρίστηκε ως οικισμός το 1961. Μετονομάστηκε σε Κάτω Κρυφοβό το 1966 και το 1992 μεταφέρθηκε από το Κρυφοβό σε αυτήν η έδρα της κοινότητας. Σύμφωνα με το σχέδιο Καλλικράτης, μαζί με το Κρυφοβό αποτελούν τη τοπική κοινότητα Κρυφοβού που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 358 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Σίμων φιτς Άλαν

Ο **Σίμων φιτς Άλαν** Άγγλο - Νορμανδός ευγενής του 12ου αιώνα ήταν μικρότερος γιος του Άλαν φιτς Φλαντ και της Αβελίνας του Εσντίν, γενάρχης του Οίκου των Μπόιντ. Με μερικές πηγές ο Σίμων ήταν γιος της Αβελίνας με τον δεύτερο σύζυγο της Ρόμπερτ Φιτς Γουόλτερ συνεπώς ετεροθαλής αδελφός του Γουίλιαμ Φιτς Άλαν, λόρδου του Όσβεστρι και του Βαλτέρος φιτς Άλαν.

Το όνομα του Σίμων καταγράφεται σε μια δωρεά του αδελφού του Γουόλτερ στο *αβαείο του Πέισλι*, το όνομα εμφανίζεται στην κορυφή του καταλόγου και αναφέρεται σαν αδελφός του Γουόλτερ. Το όνομα του Σίμων εμφανίζεται επίσης σε μια δωρεά που έγινε από τους Άλαν και την μητέρα τους, αφορούσε τις περιοχές του Κέμπστον, του Σπορλ και του Νιούτον.

## Παραπομπές
 		


## Πηγές

*Barrow, GWS (1980). The Anglo-Norman Era in Scottish History. Oxford: Clarendon Press. 
*Eyton, RW (1856). "The Houses of Fitz-Alan and Stuart: Their Origin and Early History"
*Round, JH (1901). Studies in Peerage and Family History. New York: Longmans Green & Co. OL 7112790M
*Round, JH (1902). "The Origin of the Stewarts and their Chesney Connexion"

Κατηγορία:Οίκος των Στιούαρτ
Κάτω Ασπροχώρι Ιωαννίνων

Το **Κάτω Ασπροχώρι** είναι ημιορεινό χωριό στο νομό Ιωαννίνων σε υψόμετρο 400 μέτρων, το οποίο βρίσκεται 35 χλμ. νοτιοδυτικά της πόλης των Ιωαννίνων, 57 χλμ. ανατολικά της Ηγουμενίτσας και 7 χλμ. νότια από τον κόμβο Σελλών - Τύρια της Εγνατίας Οδού. Το 1991 αναγνωρίστηκε ως οικισμός. Σύμφωνα με το σχέδιο Καλλικράτης, μαζί με το Ασπροχώρι αποτελούν τη τοπική κοινότητα Ασπροχωρίου που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 31 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Κάτω Ζωτικό Ιωαννίνων

Το **Κάτω Ζωτικό** είναι ημιορεινό χωριό στο νομό Ιωαννίνων σε υψόμετρο 540 μέτρων, το οποίο απέχει 44 χλμ. νοτιοδυτικά της πόλης των Ιωαννίνων, 66 χλμ. ανατολικά της Ηγουμενίτσας και βρίσκεται ανάμεσα στα χωριά Ζωτικό και Μπεστιά. Το 1961 αναγνωρίστηκε ως οικισμός. Σύμφωνα με το σχέδιο Καλλικράτης, μαζί με το Ζωτικό αποτελούν τη τοπική κοινότητα Ζωτικού που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 27 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Χρήστος Φωτομάρας

## Βιογραφία
Ο Χρήστος Φωτομάρας ήταν Έλληνας οπλαρχηγός και καπετάνιος και καταγόταν από την Πάργα της Ηπείρου. Πατέρας του ήταν ο Θανάσης ή Νάσης Φωτομάρας, ο οποίος μετά την πτώση του Σουλίου το 1822, πήγε στην Κέρκυρα και αργότερα στο Μοριά, όπου ο Κωλέττης τον διόρισε φρούραρχο στο Παλαμήδι. Ο Χρήστος πήρε για γυναίκα του την κόρη του Δημήτρη Πλαπούτα και έτσι έγινε γαμβρός του και οι Φωτομαραίοι έτσι ήρθαν σε επαφή με τον Κολοκοτρώνη.

## Μάχες
Ο Χρήστος Φωτομάρας μαζί με τον ξάδερφό του Κίτσο Τζαβέλλα στις 7 Αυγούστου 1825 μπήκαν στο πολιορκημένο Μεσολόγγι. Είχε υπό τις διαταγές του σώμα αγωνιστών 85 στρατιωτών. Πήρε μέρος στην έξοδο και κατάφερε να σωθεί, αναγκαζόμενος όμως να πετάξει τα άρματά  του. Η εγκατάλειψη ρούχων ακόμη και όπλων κατά την Έξοδο ήταν συνηθισμένο φαινόμενο. Κατόπιν  πήγε στο Ναύπλιο όπου ο πατέρας του ήταν φρούραρχος του Παλαμηδίου και αργότερα της Ακροναυπλίας.

Τον Άυγουστο του 1826 πήρε μέρος στη μάχη της Καρικαργιάς των Καλαβρύτων με σώμα Σουλιωτών υπό τις διαταγές του Δ. Πλαπούτα του οποίου την κόρη είχε παντρευτεί.

## Μετά την επανάσταση
Μετά την επανάσταση εγκαταστάθηκε στο Ναύπλιο και έλαβε τον βαθμό του Ταγματάρχη. Όταν ο Κυβερνήτης Ιωάννης Καποδίστριας δολοφονήθηκε, ο Χρήστος Φωτομάρας άκουσε την φασαρία, βγήκε στο παράθυρο του και έριξε στον Κωνσταντίνο Μαυρομιχάλη, έναν από τους τέσσερις δολοφόνους του Κυβερνήτη, καθώς έτρεχε να ξεφύγει και τον ξαπλώνει στο έδαφος. Ενδεχομένως έδωσε και την χαριστική βολή στον Μαυρομιχάλη, καθώς ο τελευταίος πεσμένος καθώς ήταν στο έδαφος, δεχόταν τις κλωτσιές και τις βρισιές του πλήθους, το οποίο πέταξε το πτώμα του στην θάλασσα από τα τείχη του κάτω φρουρίου.

Ο Χρήστος Φωτομάρας ορίστηκε επίσης πρόεδρος του έκτακτου στρατοδικείου, το οποίο καταδίκασε τον Γεώργιο Μαυρομιχάλη και τον αστυνομικό Ιωάννη Καραγιάννη "εις τον δια τουφεκισμού θάνατον" και τον επίσης αστυνομικό Ανδρέα Γεωργίου σε δεκαετή φυλάκιση, για την δολοφονία του Κυβερνήτη Ιωάννη Καποδίστρια.

## Παραπομπές


## Βιβλιογραφικές πηγές
Συλλογικό Έργο, *Ιστορία του Ελληνικού Έθνους* (Εκδοτικής Αθηνών), τ. ΙΒ’, 1975.

Τάσος Βουρνάς, "Τα φοβερά ντοκουμέντα. Η ΔΟΛΟΦΟΝΙΑ ΤΟΥ ΚΑΠΟΔΙΣΤΡΙΑ. Το τίμημα της ελευθερίας",(Εκδόσεις Φυτράκης, Ο ΤΥΠΟΣ Α.Ε),1976

Κατηγορία:Αγωνιστές του 1821
Κατηγορία:Έλληνες ναυτικοί
Ισλαμοφασισμός

Ο **Ισλαμικός φασισμός** (πρώτη καταγεγραμμένη χρήση το 1933), εμφανιζόμενος και ως **Ισλαμοφασισμός** από το 1990 και έπειτα, είναι ένας όρος που προσπαθεί να συγκρίνει ορισμένα ολοκληρωτικά ισλαμικά καθεστώτα με τα φασιστικά κινήματα που εμφανίστηκαν στην Ευρώπη τον πρώιμο 20ο αιώνα καθώς και τα νεοφασιστικά που έκαναν την εμφάνισή τους μετά το τέλος του Β' Παγκοσμίου πολέμου. Οι υποστηρικτές αυτού του όρου κρίνουν ότι αυτά τα δύο έχουν μεταξύ τους πολλά κοινά σημεία.
## Πηγές


Κατηγορία:Ισλαμισμός
Κατηγορία:Φασισμός
Καταμάχη Ιωαννίνων

Η **Καταμάχη** είναι ορεινό χωριό στο νομό Ιωαννίνων, σε υψόμετρο 640 μέτρων

## Γεωγραφικά - ιστορικά στοιχεία
Η Καταμάχη βρίσκεται κοντά στα όρια με τη Θεσπρωτία στις πλαγιές των ορέων του Σουλίου (Βρυτζάχα). Απέχει 39 χλμ. νοτιοδυτικά της πόλης των Ιωαννίνων και 61,5 χλμ. ανατολικά της Ηγουμενίτσας. Στην ευρύτερη περιοχή του χωριού έχουν βρεθεί ευρήματα (χάλκινα όπλα και εργαλεία) κατοίκησης της περιοχής από την εποχή του Λίθου και του Χαλκού, τα σημαντικότερα των οποίων εκτίθενται στο Αρχαιολογικό Μουσείο Ιωαννίνων. Στη τοποθεσία "Nτομπλίρου" υπάρχουν ερείπια αρχαίου φρουρίου το οποία έχουν χαρακτηριστεί ως ιστορικό διατηρητέο μνημείων και αρχαιολογικός χώρος. 
Μέχρι το 1929 ονομαζόταν **Γράσδανη** Σύμφωνα με το σχέδιο Καλλικράτης, μαζί με τον Κακόλακκο αποτελούν τη τοπική κοινότητα Καταμάχης που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 52 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Εκεχειρία του Μάλμε

Η **Εκεχειρία του Μάλμε**, η οποία υπεγράφη στις 26 Αυγούστου 1848, σήμανε το τέλος των μαχών μεταξύ της Δανίας και της Πρωσίας, στα πλαίσια του Πρώτου Πολέμου του Σλέσβιχ, ο οποίος είχε ως σκοπό την επίλυση της μεταξύ των δύο αντίπαλων πλευρών διαφοράς αναφορικά με το ζήτημα των δουκάτων του Χόλσταϊν και του Σλέσβιχ.

Το νέο δανικό σύνταγμα του 1848, το οποίο εξεδόθη από τον Φρειδερίκο Ζ΄ της Δανίας, προέβλεπε την προσάρτηση του Δουκάτου του Σλέσβιχ. Ως απάντηση στην συγκεκριμένη ενέργεια, η Γερμανική Συνομοσπονδία απέστειλε στα δουκάτα στρατεύματα υπό την ηγεσία του στρατηγού Φρίντριχ φον Βράνγκελ.

## Διατάξεις
Οι μεγάλες ευρωπαϊκές δυνάμεις, Ρωσία, Γαλλία και Μεγάλη Βρετανία, επέβαλαν την υπογραφή της συνθήκης του Μάλμε στις 26 Αυγούστου 1848, στην οποία η Σουηδία είχε ρόλο διαμεσολαβητή. Προέβλεπε ανακωχή διάρκειας επτά μηνών, υποχώρηση των γερμανικών δυνάμεων από τα δουκάτα και την ίδρυση, εντός των δουκάτων, κυβέρνησης αποτελούμενης από κοινού από Δανούς και Πρώσους, η οποία θα ευρισκόταν υπό την επιτήρηση της Μεγάλης Βρετανίας και της Ρωσίας.

Το Κοινοβούλιο της Φρανκφούρτης, καθώς δεχόμενο πιέσεις, αρνήθηκε να επικυρώσει την συνθήκη με 238 ψήφους έναντι 221. Οι κύριοι αντιτιθέμενοι ήταν οι αριστεροί δημοκράτες, οι οποίοι ψήφισαν ενάντια στο σύνολό τους. Μια δεύτερη ψηφοφορία έλαβε, τελικώς, χώρα στις 16 Σεπτεμβρίου 1848, ενώ, χάρη, στην μεταβολή της ψήφου ορισμένων βουλευτών, η συνθήκη τελικά επικυρώθηκε. Το γεγονός αυτό οδήγησε στο ξέσπασμα λαϊκής εξέγερσης, εμπρός στην Εκκλησία του Αγίου Παύλου στην Φρανκφούρτη, με υποστηρικτές της γερμανικής ενοποίησης να νιώθουν προδομένοι εμπρός στην συγκεκριμένη διπλωματική υποχώρηση. Η ηρεμία, τελικώς, επέστρεψε χάρη στην επέμβαση πρωσικών και αυστριακών δυνάμεων. Σε άλλες τοποθεσίες, επίσης, η συνθήκη προκάλεσε κινήματα αγανάκτησης, τα οποία εντάχθηκαν στο γενικότερο πλαίσιο της Επανάστασης του Μαρτίου.

Η Δανία ακύρωσε την συνθήκη στις 22 Φεβρουαρίου 1849, γεγονός το οποίο οδήγησε, εκ νέου, τις δύο αντίπαλες πλευρές σε διαπραγματεύσεις, με τον Στρατό της Γερμανικής Συνομοσπονδίας να εκπροσωπείται από τον στρατηγό Καρλ φον Πρίττβιτς. Το ζήτημα, τελικώς, επιλύθηκε προσωρινά μέσω της υπογραφής της Συνθήκης του Λονδίνου, το 1852.

## Πηγές
*  
*  

Κατηγορία:Συνθήκες ειρήνης
Κατηγορία:Πόλεμοι του Σλέσβιχ
Κατηγορία:Μάλμε
Νταχαγκράμ–Ανγκαρπότα

Το **Νταχαγκράμ–Ανγκαρπότα** είναι μια ομάδα Μπαγκλαντεσιανών ενκλάβιων στην Ινδία περίπου 200 μ. από τα σύνορα με το Μπαγκλαντές. Έχει πληθυσμό 17.000 κατοίκων το 2014. Ο Νταχαγκράμ-Ανγκαρπότα είναι το μεγαλύτερο ενκλάβιο του Μπαγκλαντές. Διοικητικά, το ενκλάβιο ανήκει στην υποεπαρχία Πάτγκραμ.

## Ιστορία
Το 1954, το Πακιστάν και η Ινδία υπέγραψαν μια συνθήκη για το ενκλάβιο Νταχαγκράμ-Ανγκαρπότα και Μπερουμπάρι και σύμφωνα με τη συνθήκη, ήταν γραφτό να παραχωρηθεί στο Πακιστάν, ενώ το Μπερουμπάρι να διαιρεθεί μεταξύ της Ινδίας και του Πακιστάν. Το βόρειο Μπερουμπάρι θα παραχωρούταν στην Ινδία και το νότιο Μπερουμπάρι στο Πακιστάν. Η συνθήκη δεν επικυρώθηκε, καθώς αντιμετώπισε νομικές προκλήσεις στην Ινδία. Το 1971 το Μπανγκλαντές απέκτησε την ανεξαρτησία του από το Πακιστάν. Το Μπαγκλαντές και την Ινδία έπρεπε να υπογράψουν νέα συνθήκη. Έτσι υπεγράφη το σύμφωνο Ιντίρα-Μουτζίμπ που προστάτευε το καθεστώς του Νταχαγκράμ-Ανγκαρπότα και σε αντάλλαγμα το Μπαγκλαντές έδωσε στην Ινδία ολόκληρο το Μπερουμπάρι. Αυτό αμφισβητήθηκε στα δικαστήρια του Μπαγκλαντές αλλά επιλύθηκε γρήγορα και επικυρώθηκε το 1974. Η συνθήκη παρείχε στο Μπαγκλαντές το διάδρομο Τιν Μπίγκα που ένωνε το ενκλάβιο με το ηπειρωτικό Μπαγκλαντές. Ο διάδρομος άρχισε να λειτουργεί το 1992, και ήταν ανοικτός για λίγες ώρες κάθε μέρα. Από το 2011 ο διάδρομος είναι ανοικτός για 24 ώρες. Ο διάδρομος κλείνει για μια ώρα κάθε μέρα ώστε οι Δυνάμεις Συνοριακής Ασφαλείας (ΔΣΑ) της Ινδίας να μπορέσουν να υψώσουν την Ινδική σημαία στο διάδρομο. Οι ΔΣΑ ελέγχουν το διάδρομο και τις πύλες. Η περιοχή έχει δει περιορισμένη ανάπτυξη μέσα από το άνοιγμα μιας κλινικής, ενός σχολείου και αγοράς.

## Παραπομπές


Κατηγορία:Γεωγραφία του Μπανγκλαντές
Κακόλακκος Δωδώνης Ιωαννίνων

*Για τον συνώνυμο οικισμό στο νομό Ιωαννίνων δείτε το λήμμα: [[Κακόλακκος Πωγωνίου Ιωαννίνων|Κακόλακκος Πωγωνίου]]*

Ο **Κακόλακκος** είναι ορεινό χωριό στο νομό Ιωαννίνων σε υψόμετρο 520 μέτρων, το οποίο βρίσκεται κοντά στα όρια με τη Θεσπρωτία και απέχει 44 χλμ. νοτιοδυτικά της πόλης των Ιωαννίνων και 66 χλμ. ανατολικά της Ηγουμενίτσας. Σύμφωνα με το σχέδιο Καλλικράτης, μαζί με την Καταμάχη αποτελούν τη τοπική κοινότητα Καταμάχης που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 23 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Κακόλακκος Ιωαννίνων

Το όνομα **Κακόλακκος** αναφέρεται σε δύο οικισμούς της Περιφερειακής Ενότητας Ιωαννίνων:

*Κακόλακκος Δωδώνης Ιωαννίνων
*Κακόλακκος Πωγωνίου Ιωαννίνων

Κατηγορία:Αποσαφηνίσεις ελληνικών τοπωνυμίων
Άννα της Ορλεάνης

Η **Άννα της Ορλεάνης** (γαλλ. *Anne d'Orléans*, 4 Δεκεμβρίου 1938) είναι πριγκίπισσα της Ορλεάνης και η χήρα σύζυγος του Καρόλου, Δούκα της Καλαβρίας.

## Βιογραφία
Η *Άννα Μαργαρίτα Μπριγκίτα Μαρία* γεννήθηκε στις 4 Δεκεμβρίου 1938 στο Βολουβέ-Σαιν-Πιέρ του Βέλγιου και είναι το πέμπτο παιδί και η τρίτη κόρη του Ερρίκου, Κόμη του Παρισιού και της Ισαβέλλας της Ορλεάνης-Μπραγκάνσα, κόρης του Πέτρου ντε Αλκάνταρα της Ορλεάνης-Μπραγκάνσα, Πρίγκιπα του Γκράο-Παρά.

Η Άννα παντρεύτηκε στις 12 Μαΐου 1965 τον Κάρολο, Δούκα της Καλαβρίας, στο Ντρου. Το ζευγάρι μαζί απέκτησε πέντε παιδιά:
* *Χριστίνα* Ισαβέλλα Μαρία Λουίζα (γενν. 1966), παντρεύτηκε τον Πέδρο Λόπεθ-Κεσάδα υ Φερνάντεθ-Ουρούτια. Απέκτησαν 2 παιδιά.
* *Μαρία* Παλόμα Ντιάνα Ειρήνη (γενν. 1967), παντρεύτηκε τον Συμεών της Αυστρίας. Απέκτησαν 5 παιδιά.
* Πέτρος (γενν. 1968), παντρεύτηκε την Σοφία Λανταλούσε υ Μελγαρέχο. Απέκτησαν 7 παιδιά.
* *Αγνή* Μαρία Αλίκη Άννα Ισαβέλλα (γενν. 1971), παντρεύτηκε τον Μικέλε Καρέλλι Παλόμπι ντέι Μαρτσέζι ντι Ραϊάνο. Απέκτησαν 2 παιδιά.
* *Βικτώρια* Μαρία Αλίνα Καρολίνα (γενν. 1976), παντρεύτηκε τον Μάρκο Νομικό. Απέκτησαν 4 παιδιά.

## Πρόγονοι


## Τίτλοι και Οικόσημα
***4 Δεκεμβρίου 1938 – 12 Μαΐου 1965**: *Η Βασιλική Υψηλότητα* Πριγκίπισσα Άννα της Ορλεάνης
***12 Μαΐου 1965 – 5 Οκτωβρίου 2015**: *Η Βασιλική Υψηλότητα* Η Δούκισσα της Καλαβρίας
***5 Οκτωβρίου 2015 – μέχρι σήμερα**: *Η Βασιλική Υψηλότητα* Η Χήρα Δούκισσα της Καλαβρίας

### Τιμητικές διακρίσεις
*Κυρία Μεγαλόσταυρου της Δικαιοσύνης του Ιερού Στρατιωτικού Κωνσταντινίου Τάγματος του Αγίου Γεωργίου





## Παραπομπές


## Εξωτερικοί σύνδεσμοι

Κατηγορία:Οίκος της Ορλεάνης
Αννα της Ορλεανης
Κατηγορία:Πριγκίπισσες της Γαλλίας
Κατηγορία:Ισπανίδες Ινφάντας
Κατηγορία:Πριγκίπισσες των Βουρβόνων-Δύο Σικελιών
Κατηγορία:Δούκισσες της Καλαβρίας
Πρωτόκολλο του Λονδίνου (1852)

Το **Πρωτόκολλο του Λονδίνου** υπογράφηκε στις 8 Μαΐου 1852, μετά το πέρας του Πρώτου Πολέμου του Σλέσβιχ. Η συγκεκριμένη διεθνής συνθήκη αποτελούσε αναθεώρηση προγενέστερου πρωτοκόλλου, το οποίο είχε επικυρωθεί στις 2 Αυγούστου 1850, από τις σημαντικότερες γερμανικές κρατικές οντότητες, την Αυστρία και την Πρωσία. Το δεύτερο Πρωτόκολλο του Λονδίνου έγινε αποδεκτό από τις πέντε σημαντικότερες ευρωπαϊκές δυνάμεις, την Αυστρία, τη Γαλλία, την Πρωσία, τη Ρωσία, καθώς και το Ηνωμένο Βασίλειο, όπως επίσης και τις σημαντικότερες βαλτικές δυνάμεις, τη Δανία και τη Σουηδία.

Το Πρωτόκολλο επιβεβαίωνε την ακεραιότητα των εδαφών της Δανίας ως «ευρωπαϊκή αναγκαιότητα και αρχή». Αναλόγως, τα δουκάτα του Σλέσβιχ (Δανικό φέουδο), του Χόλσταϊν και του Λάουενμπουργκ (Γερμανικά φέουδα) προσαρτήθηκαν μέσω προσωπικής ένωσης από το Βασίλειο της Δανίας. Ωστόσο, ο Φρειδερίκος Ζ΄ της Δανίας ήταν άτεκνος, με αποτέλεσμα μια μεταβολή ως προς τη δυναστεία να είναι προσεχής και οι γραμμές διαδοχής των δουκάτων και της Δανίας να διαφοροποιηθούν. Το γεγονός αυτό σήμαινε πως, αντιθέτως ως προς το Πρωτόκολλο, ο νέος Βασιλέας της Δανίας δεν θα ήταν, επίσης, Δούκας του Χόλσταϊν και Δούκας του Λάουενμπουργκ. Για τον συγκεκριμένο λόγο, η γραμμή διαδοχής των δουκάτων τροποποιήθηκε. Επιπλέον, επιβεβαιώθηκε πως τα δουκάτα θα παρέμεναν ως ανεξάρτητες οντότητες, καθώς και πως το Σλέσβιχ δεν θα είχε μεγαλύτερη συνταγματική σχέση με τη Δανία, συγκριτικά με το Χόλσταϊν.

Οι μεγάλες δυνάμεις επιθυμούσαν, αρχικώς, να διασφαλίσουν, μέσω της εκ μέρους τους εγγύησης της εδαφικής ακεραιότητας της Δανίας, πως το στρατηγικής σημασίας λιμάνι του Κίελου δεν θα έπεφτε στα χέρια των Πρώσων. Έντεκα χρόνια αργότερα, η συγκεκριμένη συνθήκη αποτέλεσε την αφορμή για το ξέσπασμα του Γερμανικού-Δανικού Πολέμου του 1864. Η Πρωσία και Αυστρία διακήρυξαν πως η Δανία είχε παραβιάσει το Πρωτόκολλο μέσω της έκδοσης του Νοεμβριανού Συντάγματος, το οποίο υπεγράφη από τον Χριστιανό Θ΄ της Δανίας, στις 18 Νοεμβρίου 1863. Έπειτα από μια αρχική περίοδο από κοινού Αυστριακής και Πρωσικής διοίκησης, το Κίελο, τελικώς, παραχωρήθηκε στην Πρωσία, το 1867.

## Παραπομπές


## Πηγές
*   Ανακτήθηκε διαδικτυακά στο Google Books.

Κατηγορία:Πρωτόκολλα του Λονδίνου
Κατηγορία:19ος αιώνας στη Δανία
Κατηγορία:19ος αιώνας στη Γερμανία
Κατηγορία:Πόλεμοι του Σλέσβιχ
Νότια Ουζμπεκική γλώσσα

Η **Νότια Ουζμπεκική γλώσσα**, επίσης γνωστή ως *Αφγανικά Ουζμπεκικά*, είναι η νότια παραλλαγή της Ουζμπεκικής γλώσσας και 3η επίσημη γλώσσα του Αφγανιστάν, όπου έχει μέχρι και 4.2 εκατομμύρια ομιλητές. Χρησιμοποιεί το περσοαραβικό σύστημα γραφής, σε αντίθεση με το λατινικό αλφάβητο που χρησιμοποιείται στο Ουζμπεκιστάν. 

Μοιράζεται την ίδια μακρογλώσσα με την βόρεια παραλλαγή που ομιλείται στο Ουζμπεκιστάν και η προφορική μορφή είναι κατανοητή στους ομιλητές της βόρειας; παραλλαγής σε ένα ορισμένο βαθμό. Ωστόσο έχει διαφορές στη γραμματική και πολύ περισσότερες δανεικές λέξεις από τα Αφγανικά Περσικά, την οποία ομιλούν καλά αρκετοί ομιλητές της Νότιας Ουζμπεκικής.

## Αλφάβητο
μικρογραφία|Ένα κείμενο του 1911 στα νότια Ουζμπεκικά
Τα νότια Ουζμπεκικά γράφονται με το περσοαραβικό σύστημα γραφής που ονομάζεται *Αράμπ Γιοζούβ * ("Αραβικό Αλφάβητο"). Αν και περιέχει 32 γράμματα, όπως και στα περσικά, πολλά από αυτά προφέρονται με άλλο τρόπο.

## Δείτε επίσης
* Γλώσσα Τσαγκατάι

## Παραπομπές

## Εξωτερικοί σύνδεσμοι

### Διαδικτυακά λεξικά

* Λεξικός μεταφραστής από τα νότια Ουζμπεκικά προς τα Περσικά 
Κατηγορία:Συγκολλητικές γλώσσες
Κατηγορία:Γλώσσες της Κίνας
Κατηγορία:Γλώσσες του Καζακστάν
Κατηγορία:Γλώσσες της Κιργιζίας
Κατηγορία:Γλώσσες της Ρωσίας
Κατηγορία:Γλώσσες του Τατζικιστάν
Κατηγορία:Γλώσσες του Τουρκμενιστάν
Κατηγορία:Γλώσσες του Ουζμπεκιστάν
Κατηγορία:Τουρκικές γλώσσες
Δάσκαλος του θρύλου της Αγίας Λουκίας

Ο **Δάσκαλος του θρύλου της Αγίας Λουκίας** (Master of the Legend of Saint Lucy, άκμασε κατά την περίοδο 1480 - 1510) ήταν Φλαμανδός ζωγράφος από τη Μπρυζ, του οποίου το πραγματικό όνομα παραμένει άγνωστο. Πιθανολογείται ότι γεννήθηκε μεταξύ 1430 και 1440. Το όνομα αυτό του το απέδωσε ο ιστορικός τέχνης Μαξ Φριντλέντερ (Max J. Friedländer) λόγω της ύπαρξης μιας εικόνας για Αγία Τράπεζα που σήμερα βρίσκεται στην εκκλησία του Αγίου Ιακώβου της Μπρυζ, χρονολογούμενης από το 1480, στην οποία απεικονίζονται τρεις σκηνές από τη ζωή της Αγίας Λουκίας. Ένας ακόμη πίνακας της *Παρθένου με το Βρέφος και Αγίες* αναγνωρίστηκε από τον Φριντλέντερ ως ζωγραφισμένος από το ίδιο χέρι και, με βάση αυτούς τους δύο πίνακες τού απέδωσε άλλους εικοσιπέντε έως τριάντα. Σήμερα του αποδίδονται περί τους 50 πίνακες, αλλά εκτός αυτών το "χέρι" του διακρίνεται και σε πίνακες - προϊόντα συνεργασίας μεταξύ καλλιτεχνών.

Είναι πιθανόν να είχε μαθητές από την Ισπανία στο εργαστήριο που διατηρούσε στη Μπρυζ, ενώ πιθανολογείται ότι εκπαιδεύτηκε μαζί με τον Ντίρικ Μπάουτς, ενώ είναι εμφανής η επίδραση του Χανς Μέμλινγκ στο έργο του. Πιθανότατα επηρεάστηκε, επίσης, από τους Γιαν βαν Άικ και Χούγκο φαν ντερ Χους, ενώ αμυδρή είναι η επίδραση και Ισπανών καλλιτεχνών, που υποδηλώνει ότι είναι πιθανόν να ταξίδεψε στην Ιβηρική χερσόνησο. Η ιστορικός τέχνης Αν Ρόμπερτς έχει προτείνει την ταύτιση του ανώνυμου καλλιτέχνη με τον Γιαν ντε Χερβύ (Jan de Hervy), ο οποίος απεβίωσε πριν το 1512.

## Παραπομπές


## Βιβλιογραφία
*D. de Vos, "Nieuwe toeschrijvingen aan de Meester van de Lucialegende, alias de Meester van de Rotterdamse Johannes op Patmos", *Oud Holland*, XC, 1976, .
*Max Jakob Friedländer, *Early Netherlandish Painting, VI, Hans Memling and Gerard David*, New York, 1972.
*D. Martens, "Der Brügger Meister der Lucialegende. Bilanz der Forschungen und neue Hypothesen", *Die Kunstbeziehungen Estlands mit den Niederlanden in den 15.-17. Jahrhunderten. Der Marienaltar des Meisters der Lucialegende 500 Jahre in Tallinn*, Konferenz 25-26 September 1995, Tallinn, 2000, .
*A. M. Roberts, *The Master of the Legend of Saint Lucy: a catalogue and critical essay [Dissertation]*, University of Pennsylvania, 1982.
*N. Veronee-Verhaegen, "Le Maître de la Légende de sainte Lucie: précisions sur son œuvre", in *Bulletin de l'[[Royal Institute for Cultural Heritage|Institut royal du Patrimoine artistique]]*, II, 1959, .
*S. Zdanov, "Quelle identité pour le Maître de la Légende de sainte Lucie? Révision des hypothèses et proposition d'identification", in *Koregos. Revue et encyclopédie multimédia des arts sous l'égide de l'Académie royale de Belgique*, 2013, 76. https://www.academia.edu/5094700/_Quelle_identit%C3%A9_pour_le_Ma%C3%AEtre_de_la_L%C3%A9gende_de_sainte_Lucie_R%C3%A9vision_des_hypoth%C3%A8ses_et_proposition_didentification_Koregos._Revue_multim%C3%A9dia_des_arts_reporticle_76_2013_online_ -->

## Εξωτερικοί σύνδεσμοι

Κατηγορία:Φλαμανδοί ζωγράφοι
Ανμάς

Το **Ανμάς** () είναι γαλλική κοινότητα στον νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Ανμασιέν ().

## Παραπομπές


Κατηγορία:Κοινότητες της Άνω Σαβοΐας
Αχλαδινή Ηλείας

Η **Αχλαδινή** είναι ορεινός οικισμός της Ηλείας και βρίσκεται κτισμένος σε υψόμετρο περίπου 670 μέτρων, 2 χιλιόμετρα νότια-νοτιοανατολικά των παρυφών του πεδινού δρυοδάσους της Κάπελης και δυτικά του φαραγγιού που σχηματίζει ο Ερύμανθος ποταμός. Βρίσκεται σε απόσταση περίπου 23,5 χιλιομέτρων βορειοανατολικά της Αρχαίας Ολυμπίας και περίπου 41,5 χιλιόμετρα ανατολικά-βορειοανατολικά του Πύργου. Ο πληθυσμός του, σύμφωνα με την απογραφή του 2011, είναι 243 μόνιμοι κάτοικοι. Οι κάτοικοί του ασχολούνται κυρίως με τη γεωργία.

## Ιστορικά στοιχεία
Χρονολογείται από το 1770, με την ονομασία *Ντάρτιζα*. Στη θέση Πούσι τον Ιούνιο του 1821 έγινε η πρώτη μάχη κατά των Τουρκαλβανών που βρίσκονταν στο Λάλα. Στην εν λόγω τοποθεσία γίνονται αναμνηστήριες εκδηλώσεις κάθε χρόνο.

## Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία **Δάρδιζα** και υπήχθη στον τότε δήμο Κλαδέας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Κλαδέας, υπήχθη στον τότε δήμο Ολυμπίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Δάρδιζας -αποτελώντας την έδρα της- μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Με το ΦΕΚ 156Α της 8ης Αυγούστου 1928 έλανε τη σημερινή του ονομασία, ομοίως και η Κοινότητα. Επί της διοικητικής μεταρρύθμισης «Καποδίστριας» αποτελούσε οικισμό και έδρα του Δημοτικού διαμερίσματος Αχλαδινής του Δήμου Φολόης. Σήμερα αποτελεί οικισμό και έδρα της Τοπικής Κοινότητας Αχλαδινής του «καλλικρατικού» δήμου Αρχαίας Ολυμπίας.

## Τοπική κοινότητα
Η τοπική κοινότητα Αχλαδινής είναι χαρακτηρισμένη ως αγροτικός ορεινός οικισμός, με έκταση 21,811 χμ² (2011). Περιλαμβάνει και τον οικισμό Κουτσουρούμπας.
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αχλαδινής Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Κοινότητας Αχλαδινής Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Φολόης. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Αρχαίας Ολυμπίας. eetaa.gr. Ανακτήθηκε: 12/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Φολόης
Τέροβο Ιωαννίνων

Το **Τέροβο** είναι ορεινό χωριό της Δωδώνης στα νότια του νομού Ιωαννίνων, στα όρια με το νομό Πρεβέζης και σε υψόμετρο 720 μέτρων.

## Γεωγραφικά - ιστορικά στοιχεία
Το Τέροβο είναι κτισμένο στις ανατολικές πλαγιές του Ξηροβουνίου και απέχει 35 χλμ. Ν. από την πόλη των Ιωαννίνων και 51 χλμ. Β.-ΒΔ. της Άρτας. Από το Τέροβο καταγόταν ο νεομάρτυρας Άγιος Ιωάννης ο Ράπτης, ο οποίος εγκαταστάθηκε αρχικά και εργάστηκε ως ράπτης στα Ιωάννινα. Στη συνέχεια πήγε στην Κωνσταντινούπολη όπου το 1526, επί εποχής Σουλεϊμάν Β΄, μαρτύρησε. Στο χωριό έχει χαρακτηριστεί ως ιστορικό διατηρητέο μνημείο το κτίριο "Κουτσέκι", κτισμένο από ντόπιους μαστόρους τον 19ο αιώνα την εποχή του Αβδουλά Μουταβελή, το οποίο ήταν η αποθήκη των αγροτικών προϊόντων που κατέβαλαν οι κάτοικοι της περιοχής ως φόρο στον Τούρκο τσιφλικά.

## Ονομασία - διοικητικά στοιχεία
Η αρχική γραφή του ονόματος του χωριού ήταν *Τέρροβο* (με 2 "ρ"), μέχρι το 1940, οπότε διορθώθηκε σε Τέροβο και ως κοινότητα Τερρόβου συστάθηκε το 1919 με το ΦΕΚ 184Α - 19/08/1919. Σύμφωνα με το σχέδιο Καλλικράτης, μαζί με τα όμορα χωριά Ραψαίοι και Χάνι Τερόβου αποτελούν τη τοπική κοινότητα Τερόβου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 281 κατοίκους.
## Εξωτερικοί σύνδεσμοι
* Το κτίριο "Kουτσέκι" ως ιστορικό διατηρητέο μνημείο 
* Άγιος Ιωάννης ο Ράπτης ο Νεομάρτυρας από τον ιστότοπο Ορθόδοξος συναξαριστής

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Ταξιάρχης Ιωαννίνων

*Για οικισμούς με το ίδιο όνομα δείτε το λήμμα: [[Ταξιάρχης (αποσαφήνιση)]]*

Ο **Ταξιάρχης** είναι χωριό της Περιφερειακής Ενότητας Ιωαννίνων, πολύ κοντά στα Σερβιανά, των οποίων αποτελούσε συνοικισμό (μαχαλά) και οι κάτοικοι αποκαλούσαν *"Πάνω μαχαλά"* ή *"Άγιο Ταξιάρχη"*. Βρίσκεται 14 χλμ. Ν.-ΝΑ. των Ιωαννίνων. Ως μέρος του οικισμού Σερβιανά  αναφέρεται από το 1321 σε χρυσόβουλο του Βυζαντινού αυτοκράτορα Ανδρονίκου Β' Παλαιολόγου. Σύμφωνα με το σχέδιο Καλλικράτης, μαζί με τα Σερβιανά και τη Μολυβαδιά αποτελούν τη τοπική κοινότητα Σερβιανών που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 98 κατοίκους.

## Παραπομπές


Κατηγορία:Δήμος Δωδώνης
Κατηγορία:Δήμος Αγίου Δημητρίου (Ιωαννίνων)
Κατηγορία:Χωριά της περιφερειακής ενότητας Ιωαννίνων
Μολυβαδιά Ιωαννίνων

Η **Μολυβαδιά** είναι οικισμός της Ηπείρου και της Περιφερειακής Ενότητας Ιωαννίνων.

## Γενικά στοιχεία
Η Μολυβαδιά βρίσκεται σε υψόμετρο 550 μέτρων,  κοντά στα Σερβιανά, των οποίων αποτελούσε συνοικισμό (μαχαλά) και οι κάτοικοι αποκαλούσαν *"Κατούσκα"*. Απέχει 16,5 χλμ. Ν.-ΝΑ. των Ιωαννίνων και 3.5 χλμ. Ν.-ΝΔ. των Σερβιανών. Η τοπική παράδοση αναφέρει ότι το όνομα του χωριού προήλθε από ένα δέντρο, το οποίο είχε ένα είδος αχλαδιού μεγαλύτερο μέγεθος από το συνηθισμένο και το έλεγαν *Μολυβάδα*. 

Ως ξεχωριστός οικισμός αναγνωρίστηκε το 1961 και προσαρτήθηκε στη τότε κοινότητα Σερβιανών. Σύμφωνα με το σχέδιο Καλλικράτης, μαζί με τα Σερβιανά και τον Ταξιάρχη αποτελούν τη τοπική κοινότητα Σερβιανών που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 127 κατοίκους.

## Παραπομπές


Κατηγορία:Δήμος Δωδώνης
Κατηγορία:Δήμος Αγίου Δημητρίου (Ιωαννίνων)
Κατηγορία:Χωριά της περιφερειακής ενότητας Ιωαννίνων
Καρλάιλ Μπλάκγουελ

Ο **Καρλάιλ Μπλάκγουελ** (αγγλικά: *Carlyle Blackwell*, 20 Ιανουαρίου 1884 - 17 Ιουνίου 1955) ήταν Αμερικανός ηθοποιός του βουβού κινηματογράφου, ο οποίος πραγματοποίησε και μερικές προσπάθειες στη σκηνοθεσία και την παραγωγή.  Γεννημένος στο Σίρακους της Νέας Υόρκης, έκανε το ντεμπούτο του στον κινηματογράφο το 1910, σε μία παραγωγή του Uncle Tom's Cabin, από τη Vitagraph Studios. Άλλες ταινίες που εμφανίστηκε ήταν το *The Gun Smugglers* (1912) και το *His Brother's Wife* (1916).

Παντρεύτηκε τρεις φορές και απέκτησε και παιδιά, ένας εκ των γιων του έγινε κι αυτός ηθοποιός. Περί την εποχή που ξεκίνησε ο ομιλών κινηματογράφος, εκείνος σταμάτησε την ενασχόληση του με την υποκριτική στη μεγάλη οθόνη, και ασχολήθηκε για λίγο καιρό με την παραγωγή και τη σκηνοθεσία. Μετά το 1930, άφησε τελείως τον κινηματογράφο κι ασχολήθηκε με το θέατρο. Απεβίωσε σε ηλικία 71 ετών, στο Μαϊάμι  της Φλόριντα. Ο Μπλάκγουελ, έχει δικό του αστέρι στη Λεωφόρο της Δόξας του Χόλυγουντ, για την προσφορά του στον κινηματογράφο.

## Παραπομπές


## Εξωτερικοί σύνδεσμοι

*
*

Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Σκλίβανη Ιωαννίνων

Η **Σκλίβανη** είναι ορεινό χωριό της Περιφερειακής Ενότητας Ιωαννίνων στην Ήπειρο σε υψόμετρο 730 μέτρων.

## Γεωγραφία - αξιοθέατα
Η Σκλίβανη, μαζί με τους γειτονικούς οικισμούς (Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Ράχη, Σταυρός και Χώρα)  αποτελεί χαρακτηριστικό παράδειγμα διάσπαρτηs κατοίκησης καθώς όλοι μαζί εκτείνονται σε 35.000 στρέμματα. Βρίσκεται στις υπώρειες του όρους Ξηροβούνι και απέχει 34 χλμ. Ν.-ΝΑ. από την πόλη των Ιωαννίνων και 6,5 χλμ. από τον κόμβο Αγίας Τριάδας της Ιόνιας Οδού.

Στην περιοχή υπάρχουν τα ερείπια της μολοσσικής Ακρόπολης της Σκλίβανης, η οποία πιθανολογείται ότι είχε ιδρυθεί κατά τον 4ο π.Χ. αιώνα με σκοπό τον έλεγχο της πρόσβασης από / προς την πόλη των Ιωαννίνων και των αρχαίων  περασμάτων μεταξύ Αμβρακίας, Όρραον με την ενδοχώρα. Σημαντικά αξιοθέατα  αποτελούν η εκκλησία της Παναγίας με ενδιαφέρον ξυλόγλυπτο τέμπλο και τοιχογραφίες καθώς και η μονή του Αγίου Νικολάου σε απόσταση 5 χλμ. ΒΔ. του χωριού. Υπάρχουν ακόμα το Μουσείο Νεότερης Ιστορίας, Μουσείο Εκκλησιαστικής Τέχνης και κάθε χρόνο διοργανώνεται μεγάλος αριθμός εκδηλώσεων από τον δραστήριο πολιτιστικό σύλλογο "Αδελφότητα Σκλιβανιτών Ιωαννίνων", που λειτουργεί από το 1971.

## Ιστορία
Η κατοίκηση της Σκλίβανης, από τα αρχαιολογικά ευρήματα που υπάρχουν, χρονολογείται στον 3ο με 4ο αιώνα, ενώ οι υπάρχουσες εκκλησίες αποδεικνύουν συνεχή κατοίκηση από τον 15ο αιώνα. Οι περιηγητές Leak και Holland την αναφέρουν από το 1805 με 1812 καθώς και ο Παναγιώτης Αραβαντινός το 1831 στο έργο του *"Χρονικά της Ηπείρου"*, ο οποίος δίνει στοιχεία για τον πληθυσμό και την κοινότητα.

## Ονομασία - διοικητικά
Ως κοινότητα συστάθηκε το 1919 με το ΦΕΚ 184Α - 19/08/1919 και έδρα την ίδια. Σύμφωνα με το σχέδιο Καλλικράτης, μαζί με τα όμορα χωριά Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Ράχη, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 65 κατοίκους, ενώ η κοινότητα συνολικά 235.

## Παραπομπές


## Εξωτερικοί σύνδεσμοι
* Επίσημη Ιστοσελίδα Σκλίβανη Ιωαννίνων
* Αδελφότητα Σκλιβανιτών Ιωαννίνων
* Αναπαράσταση βλάχικου γάμου

Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Σ. Μ. Γουλφ

Ο **Τσαρλς Μος Γουλφ** (αγγλικά: *Charles Moss Woolf*, 10 Ιουλίου 1879 - 31 Δεκεμβρίου 1942), περισσότερο γνωστός ως **Σ. Μ. Γουλφ** (*C. M. Woolf*), ήταν Βρετανός παραγωγός του κινηματογράφου. Γεννημένος στο Λονδίνο, ξεκίνησε την ενασχόλησή του με τον κινηματογράφο με το τέλος του Πρώτου Παγκοσμίου Πολέμου, ιδρύοντας το 1919, τη εταιρεία διανομής Woolf & Freedman Film Service.

Μερικές από τις πρώτες ταινίες του Άλφρεντ Χίτσκοκ, διανεμήθηκαν από την εταιρία του (*[[The Mountain Eagle]]*, *[[Ο Ενοικιαστής (ταινία 1927)|The Lodger: A Story of the London Fog]]*, *[[Κατήφορος (αγγλική ταινία, 1927)|Downhill]]*  και *[[Εύκολη αρετή|Easy Virtue]]*). Η πρώτη του εταιρεία ήταν βραχύβια και το 1935, ιδρύει την General Film Distributors, αφού πρώτα είχε παραιτηθεί από την Gaumont-British Picture Corporation. Ο Γουλφ ήταν αυτός που έφερε τον Τζ. Άρθουρ Ρανκ στην κινηματογραφική βιομηχανία.

Οι παραγωγοί Τζον και Τζέιμς Γουλφ είναι γιοι του. Απέκτησε και μία κόρη του Ρόσμαρι Γουλφ, η οποία ήταν ακαδημαϊκός της λογοτεχνίας. Μερικές εκ των ταινιών που συμμετείχε στην παραγωγή ή τη διανομή είναι το *The Vortex* (1928), το *The First Born* (1928), το *The Return of the Rat* (1929), το *No Monkey Business* (1935) και το *When Knights Were Bold* (1936).

## Παραπομπές


## Εξωτερικοί σύνδεσμοι
*

Κατηγορία:Βρετανοί παραγωγοί ταινιών
Πρεμ Σινγκ Μπράχμα

Ο **Πρεμ Σινγκ Μπράχμα **(Μπόντο: प्रेम सिंह ब्रह्म, 1952 – 2007) ήταν ο πρώην ηγέτης της Δύναμης Τίγρεων Απελευθέρωσης των Μπόντο και αναπληρωτής αρχηγός από το 1994 έως το 1996, και αρχηγός από το 1996. Αργότερα αποκήρυξε τη βία και εντάχθηκε στο κόμμα του Κογκρέσου.

## Εξωτερικοί σύνδεσμοι

* Ο ηγέτης των Μπόντο Πρεμ Σινγκ Μπράχμα πέθανε  Times of India - 17 Απριλίου 2007

Κατηγορία:Ινδοί πολιτικοί
Άγιος Χριστόφορος Σκλίβανης

*Για τον συνώνυμο οικισμό στο νομό Ιωαννίνων δείτε το λήμμα: [[Άγιος Χριστόφορος Γιουργάνιστας Ιωαννίνων|Άγιος Χριστόφορος Γιουργάνιστας]]*
*Για οικισμούς της Ελλάδας με το ίδιο όνομα δείτε: [[Άγιος Χριστόφορος (αποσαφήνιση)]]*

Ο **Άγιος Χριστόφορος** Σκλίβανης είναι ορεινό χωριό του Δήμου Δωδώνης στον νομό Ιωαννίνων της Ηπείρου. Σύμφωνα με την απογραφή 2011 έχει πληθυσμό 48 κατοίκων.

## Γενικά στοιχεία
Ο Άγιος Χριστόφορος είναι κτισμένος σε υψόμετρο 640 μέτρων, βρίσκεται στις υπώρειες του όρους Ξηροβούνι και απέχει 34 χλμ. Ν.-ΝΑ. από την πόλη των Ιωαννίνων. Ως οικισμός καταγράφεται για πρώτη φορά στην απογραφή του 1961 και μέχρι το 1997 ανήκε στην επαρχία Ιωαννίνων. Αργότερα υπήχθη στον δήμο Αγίου Δημητρίου, ενώ σύμφωνα με το σχέδιο Καλλικράτης, μαζί με τα όμορα χωριά Σκλίβανη, Άγιος Γεώργιος, Κουλουραίικα, Προφήτης Ηλίας, Ράχη, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Καμπεονάτο Καριόκα

Το **Καμπεονάτο Καριόκα** είναι μια ετήσια ποδοσφαιρική διοργάνωση της ομοσπονδίας ποδοσφαίρου του Ρίο ντε Τζανέιρο. Το πρώτο πρωτάθλημα διεξήχθη το 1906, κάτι που το καθιστά το τρίτο -χρονολογικά- αρχαιότερο πρωτάθλημα στη Βραζιλία μετά το Καμπεονάτο Παουλίστα και το Καμπεονάτο Μπαϊάνο.

Οι αντιπαλότητες μεταξύ των τεσσάρων «μεγάλων» ομάδων του Ρίο (Φλαμένγκο, Φλουμινένσε, Βάσκο, Μποταφόγκο) έχουν αφήσει το στίγμα τους στην ιστορία του θεσμού. 

Το μεγαλύτερο ρεκόρ προσέλευσης σε ποδοσφαιρικό αγώνα έγινε στις 12 Δεκεμβρίου 1963 όταν Φλουμινένσε και Φλαμένγκο αναμετρήθηκαν και ήρθαν ισόπαλες 0-0. Τον αγώνα παρακολούθησαν 194.603 θεατές εκ των οποίων οι 177.656 είχαν πληρώσει εισιτήριο.

Η Φλουμινένσε ανακηρύχθηκε «*Πρωταθλήτρια του αιώνα»* μιας και κατέκτησε τους περισσότερους τίτλους στον 20ο αιώνα (28). Η Φλαμένγκο προηγείται στον νέο αιώνα με 14 τίτλους, όπως και στους συνολικούς τίτλους με 40.

## Μορφή διοργάνωσης
Συνήθως η διοργάνωση είναι χωρισμένη σε τρεις φάσεις. Το Τάσα Γκουαναμπάρα, το Τάσα Ρίο, και τους τελικούς του πρωταθλήματος.

Το Τάσα Γκουαναμπάρα είναι η πρώτη φάση του πρωταθλήματος, με τις ομάδες να χωρίζονται σε δυο γκρούπ. Μετά απο κλήρωση, οι 2 από τους 4 «μεγάλους» τοποθετούνται σε 1 από τα 2 γκρούπ, ενώ οι άλλοι 2 στο άλλο. Οι ομάδες του κάθε γκρούπ παίζουν εναντίον των άλλων 2 φορές και οι 2 πρώτοι του κάθε γκρούπ, έρχονται αντιμέτωποι στα ημιτελικά. Το ζευγάρωμα δηλαδή δυο ομίλων Α και Β είναι. 1οςΑ→2οςΒ, 2οςΑ→1οςΒ.

Το Τάσα Ρίο είναι το δεύτερο τμήμα του πρωταθλήματος. Οι όμιλοι είναι οι ίδιοι με αυτούς του Τάσα Γκουαναμπάρα, απλώς στο Τάσα Ρίο η κάθε ομάδα παίζει μία φορά με την κάθε ομάδα του άλλου γκρούπ. Οι δύο πρώτοι του κάθε γκρούπ παίζουν στα ημιτελικά όπως και στην προηγούμενη φάση. Οι νικητές παίζουν έναν μόνο τελικό.

Στην τελευταία φάση του τουρνουά οι νικητές του Τάσα Ρίο και του Τάσα Γκουαναμπάρα παίζουν σε διπλούς τελικούς για την ανάδειξη του πρωταθλητή.

## Πρωταθλήτριες ομάδες

### Ερασιτεχνική περιόδος

### Επαγγελματική περίοδος

## Τίτλοι ανά σύλλογο

## Διάφορα ρεκόρ

### Εμφανίσεις στις τέσσερις πρώτες θέσεις

### Ρεκόρ συνεχόμενων πρωταθλημάτων
**Τέσσερα συνεχόμενα**

### Αήττητα πρωταθλήματα

## Συμμετοχές στο πρωτάθλημα

 Η Μποταφόγκο αποσύρθηκε από την διοργάνωση του 1911 και ακυρώθηκαν όλα της τα παιχνίδια

## Μεγαλύτερες προσελεύσεις

Πηγή

## Παραπομπές

Κατηγορία:Ποδόσφαιρο
Κατηγορία:Ποδοσφαιρικές διοργανώσεις Βραζιλίας
Άγιος Γεώργιος Σκλίβανης Ιωαννίνων

:*Για οικισμούς της Ελλάδας με το ίδιο όνομα δείτε: [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** Σκλίβανης είναι ορεινό χωριό του νομού Ιωαννίνων στην Ήπειρο σε υψόμετρο 720 μέτρων, ο οποίος βρίσκεται στις υπώρειες του όρους Ξηροβούνι και απέχει 34 χλμ. Ν.-ΝΑ. από την πόλη των Ιωαννίνων. Σύμφωνα με το σχέδιο Καλλικράτης, μαζί με τα όμορα χωριά Σκλίβανη, Άγιος Χριστόφορος, Κουλουραίικα, Προφήτης Ηλίας, Ράχη, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 40 κατοίκους. 

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Προφήτης Ηλίας Σκλίβανης Ιωαννίνων

*Για συνώνυμο οικισμό στο Δήμο Δωδώνης δείτε: [[Προφήτης Ηλίας Βαλανιδιάς Ιωαννίνων|Προφήτης Ηλίας Βαλανιδιάς]]*
*Για οικισμούς με το ίδιο όνομα δείτε το λήμμα: [[Προφήτης Ηλίας (αποσαφήνιση)]]*

Ο **Προφήτης Ηλίας** Σκλίβανης είναι ορεινό χωριό του νομού Ιωαννίνων στην Ήπειρο σε υψόμετρο 670 μέτρων, ο οποίος βρίσκεται στις υπώρειες του όρους Ξηροβούνι, δίπλα στη επαρχιακή οδό Ιωαννίνων - Πέντε Πηγαδίων. Απέχει 34 χλμ. Ν.-ΝΑ. από την πόλη των Ιωαννίνων και 3 χλμ. Β. από τη Σκλίβανη. Σύμφωνα με το σχέδιο Καλλικράτης, μαζί με τα χωριά Σκλίβανη, Άγιος Γεώργιος, Άγιος Χριστόφορος, Κουλουραίικα, Ράχη, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 32 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Μαρί Μπέλλοκ Λάουντς

Η **Μαρί Άντελεϊντ Ελίζαμπεθ Ρέινερ Λάουντς** (αγγλικά: *Marie Adelaide Elizabeth Rayner Lowndes*, 5 Αυγούστου 1868 - 14 Νοεμβρίου 1947), το γένος Μπέλλοκ (*Belloc*), ήταν πολυγραφότατη Αγγλίδα συγγραφέας και αδελφή του συγγραφέα Χίλερ Μπέλλοκ. Ξεκίνησε να γράφει από το 1898 μέχρι και τον θάνατό της. Η γραφή της χαρακτηριζόταν από εντυπωσιακά επεισόδια συνδεδεμένα με ψυχολογικά ενδιαφέροντα. Τρία μυθιστορήματα της διασκευάστηκαν και στον κινηματογράφο: το *[[The Lodger (μυθιστόρημα)|The Lodger]]*, το *Letty Lynton* και το *The Story of Ivy*.

Γεννημένη στο Λονδίνο, μεγάλωσε στη Γαλλία. Ο πατέρας της ήταν Γάλλος δικηγόρος και η μητέρα της Αγγλίδα, Μπέσι Ρέινερ Παρκς, πρωτοπόρος φεμινίστρια.Το 1896, παντρεύτηκε τον Φρέντερικ Σόρι Α. Λάουντς, χρησιμοποιώντας και το όνομά του στα βιβλία της. Η πρώτη της κυκλοφορία, έγινε το 1898, στο βιογραφικό *H.R.H. The Prince of Wales: An Account of His Career*. Κατά τη διάρκεια της ζωής της έγραψε πάνω από 40 μυθιστορήματα -κυρίως μυστηρίου - ενώ πολλές φορές ήταν βασισμένα σε πραγματικά γεγονότα.  Παρόλα αυτά, εκείνη δεν δεχόταν ότι ήταν αστυνομική συγγραφέας.

Ο Έρνεστ Χέμινγουεϊ είχε επαινέσει την ανάλυση της στην ψυχολογία των γυναικείων χαρακτήρων της. Το τελευταίο βιβλίο της που εκδόθηκε μετά θάνατον και αφορούσε τον αδελφό της, ήταν το *The Young Hilaire Belloc*. Απεβίωσε σε ηλικία 79 ετών, στο σπίτι της κόρης της και ενταφιάστηκε κοντά στις Βερσαλλίες, στο μέρος όπου μεγάλωσε.

## Παραπομπές


## Εξωτερικοί σύνδεσμοι
* 
* 
* 

Κατηγορία:Άγγλοι μυθιστοριογράφοι